Sarong abilidad pa niya, romdom kan aki niya, iyo an pagbabahon sarong soanoy na kaugalean sa Magarao kun namamalahi an pamilyang kaglalaki sa pamilya kan babae. An parabahon iyo an kwenta parataram kan kaglalaki na katampad man an parabahon kan kagbabae. Sindang duwa iyo an enot na nagoolay-olay sa pagsabatan kan duwang pamilya asin an gabos na ingi'nu'nguso anas inaagi sa rawitdawit. Igdi sa bagay na ini, mahusay an ama niya, sabi ni Florencia.